CELEX: C2006/212/34
Language: el
Date: 2006-09-02 00:00:00
Title: Υπόθεση C-277/06: Αίτηση για την έκδοση προδικαστικής αποφάσεως, την οποία υπέβαλε το Finanzgericht Hamburg (Γερμανία) στις 26 Ιουνίου 2006 — Interboves GmbH κατά Hauptzollamt Hamburg-Jonas

2.9.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 212/20
            
         Αίτηση για την έκδοση προδικαστικής αποφάσεως, την οποία υπέβαλε το Finanzgericht Hamburg (Γερμανία) στις 26 Ιουνίου 2006 — Interboves GmbH κατά Hauptzollamt Hamburg-Jonas
   (Υπόθεση C-277/06)
   (2006/C 212/34)
   Γλώσσα διαδικασίας: η γερμανική
   Αιτούν δικαστήριο
   Finanzgericht Hamburg
   Διάδικοι στην υπόθεση της κύριας δίκης
   
      Προσφεύγουσα: Interboves GmbH
   
      Καθού: Hauptzollamt Hamburg-Jonas
   Προδικαστικά ερωτήματα
   
               1)
            
            
               Θεσμοθετεί στο σημείο 48.7, στοιχείο α', του κεφαλαίου VII του παραρτήματος της οδηγίας 91/628/ΕΟΚ (1) τη βασική προϋπόθεση για τις θαλάσσιες μεταφορές, με αποτέλεσμα να μη συνδέονται, καταρχήν, μεταξύ τους –στο μέτρο που τηρούνται οι προϋποθέσεις που προβλέπονται στα σημεία 48.3 και 48.4 του κεφαλαίου VII του παραρτήματος της οδηγίας 91/628/ΕΟΚ, εξαιρουμένων των διαρκειών ταξιδίου και των περιόδων ανάπαυσης– οι διάρκειες οδικού ταξιδίου πριν και μετά τη θαλάσσια μεταφορά, ακόμη και σε περίπτωση μεταφοράς των ζώων επί των καλουμένων Roll on/Roll off οχηματαγωγών πλοίων;
            
         
               2)
            
            
               Περιλαμβάνει το σημείο 48.7, στοιχείο β', του κεφαλαίου VII του παραρτήματος της οδηγίας 91/628/ΕΟΚ ειδική διάταξη για τα καλούμενα Roll on/Roll off οχηματαγωγά πλοία που κυκλοφορούν στην Κοινότητα, εφαρμοζόμενη παράλληλα, δηλαδή επιπρόσθετα προς τις προϋποθέσεις του σημείου 48.4, στοιχείο α', του κεφαλαίου VII του παραρτήματος της οδηγίας 91/628/ΕΟΚ, με αποτέλεσμα να μην αρχίζει, μετά την άφιξη των οχηματαγωγών πλοίων στον λιμένα προορισμού, νέα ανώτατη διάρκεια ταξιδίου 29 ωρών [επιχείρημα από το σημείο 48.4, στοιχείο δ', του κεφαλαίου VII του παραρτήματος της οδηγίας] και πολύ περισσότερο να μην πρέπει να παρέχεται 12ωρη ανάπαυση, παρά μόνον όταν η διάρκεια της θαλάσσιας μεταφοράς υπερέβη του γενικούς κανόνες των σημείων 48.2 έως 48.4 του κεφαλαίου VII του παραρτήματος της οδηγίας, συγκεκριμένα τις 29 ώρες σύμφωνα με το σημείο 48.4, στοιχείο δ';
            
         
      (1)  EE L 340, σ. 17.